CELEX: 32014R0760
Language: mt
Date: 2014-07-10 00:00:00
Title: Regolament ta' Implimentazzjoni tal-Kummissjoni (UE) Nru 760/2014 tal- 10 ta' Lulju 2014 dwar il-klassifikazzjoni ta' ċerti prodotti fin-Nomenklatura Magħquda

15.7.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/10
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 760/2014
      tal-10 ta' Lulju 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1) u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella kif stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
               
            
                  (4)
               
               
                  Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni vinkolanti tariffarja li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-10 ta' Lulju 2014.
         
            
               Għall-Kummissjoni
            
            
               F'isem il-President,
            
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Kontenitur ċilindriku magħmul mill-plastik, għoli madwar 8 ċm, b'dijametru ta' 6 ċm, li fih 180 ml ta' żejt tal-lampi tal-paraffina (taħlita ta' paraffina li fiha 68 % ta' tetradekan, 25 % pentadekan u madwar 4 % ta' hexadekan) u ftila. Huwa mgħotti b'siġill tal-metall b'għatu tal-plastik li jevita l-evaporazzjoni taż-żejt u jżomm il-ftila f'postha (l-hekk imsejħa “lampa taż-żejt”).
                     Il-kontenitur ma jistax jerġa' jimtela wara li ż-żejt jiġi kkunsmat.
                     Il-prodott huwa wżat bħala dawl biex joħloq atmosfera differenti. Jista' jew jitqiegħed f'ħolder (pereżempju kontenitur tal-pjanti tal-ħġieġ) jew jista' jintuża waħdu.
                     
                         (*) Ara l-immaġni.
                  
                  
                     9405 50 00 
                  
                  
                     Il-klassifikazzjoni hija determinata mir-regoli generali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 9405  u 9405 50 00 .
                     Il-klassifikazzjoni bħala żejt taħt l-intestatura 2710  hija eskluża minħabba li l-prodott għandu siġill tal-metall b'għatu tal-plastik u ftila u għalhekk jikkonsisti f'aktar elementi milli żejt u kontenitur normalment użati fl-ippakkjar ta' oġġetti bħal dawn kif previst skont il-GIR 5 (b).
                     Il-prodott għandu l-karatteristiċi u d-disinn ta' tagħmir tad-dawl indipendenti tal-intestatura 9405  minħabba li dan għandu korp awtosuffiċjenti li fih żejt, siġill tal-metall b'għatu tal-plastik u ftila. Dik l-intestatura tkopri lampi u tagħmir tad-dawl tal-elettriku u mhux tal-elettriku li jistgħu ikunu magħmulin minn kull materjal u li jużaw kwalunkwe sors ta' dawl (ara wkoll in-Noti ta' Spjegazzjoni dwar is-Sistema Armonizzata għall-intestatura 9405 , parti (I)).
                     Għaldaqstant, il-prodott għandu jiġi kklassifikat taħt il-kodiċi NM 9405 50 00  bħala lampi u tagħmir tad-dawl mhumiex tal-elettriku.
                  
               
            (*)  L-istampa għandha tintuża biss għal raġunijiet ta' informazzjoni.